Պայմանավորվածության համաձայն, թմրամիջոցը ստանալու նպատակով Ռուստամ Սարգսյանի ցուցումով և անմիջական ուղղորդմամբ, վերջինիս թմրամիջոց ապօրինի ձեռք բերելուն օժանդակող Արսեն Հակոբյանը 2016թ. նոյեմբերի 4-ին Երևան քաղաքի Խորենացի փողոցի խանութներից մեկի մոտ հանդիպել է՝ թմրամիջոցների ապօրինի իրացմամբ զբաղվող Միր Իբրահիմ Հոսսեյնիի ուղարկած, նրա թմրամիջոցի ապօրինի իրացմանն օժանդակող Մուհամմադ Ռեզա Իսմաիլի Ասադիին, ում վճարելով՝ Ռուստամ Սարգսյանից նախապես վերցրած և թմրամիջոցի արժեքը կազմող 1.000 ԱՄՆ դոլար, նրանից, հետագայում Ռուստամ Սարգսյանին փոխանցելու նպատակով ապօրինի ձեռք է բերել առանձնապես խոշոր չափերի՝ 440.41 գրամ «ափիոն» տեսակի թմրամիջոց, սակայն ինչպես Ռուստամ Սարգսյանը, այնպես էլ Արսեն Հակոբյանը հանցավոր արարքներն ավարտին չեն հասցրել իրենց կամքից անկախ հանգամանքներով, քանի որ Արսեն Հակոբյանի կողմից թմրամիջոցն ապօրինի ձեռք բերելուց անմիջապես հետո վերջինս բերման է ենթարկվել ոստիկանություն, որտեղ նրա անձնական խուզարկությամբ հայտնաբերվել է հիշյալ խմբաքանակի թմրամիջոցը: